
NR.SC2005-  

REFERAT

privind propunerea de aprobare a Statutului Municipiului Timişoara

          În conformitate cu prevederile art.20 din Ordonanţa Guvernului nr.53/2002 privind Statutul-cadru al unităţii administrativ-teritoriale, aprobată prin Legea nr.96/2003, în termen de 90 de zile de la publicarea legii de aprobare a ordonanţei, consiliile locale vor elabora şi vor aproba, în condiţiile legii, statute proprii.

          Proiectul a fost elaborat, în principal, prin grija Serviciului Administraţie Locală care a colaborat cu compartimentele de specialitate din cadrul Primăriei Municipiului Timişoara, precum şi cu instituţiile publice şi organizaţiile societăţii civile care au furnizat datele şi informaţiile necesare redactării capitolelor proiectului.

          Statutul Municipiului Timişoara reprezintă un document oficial care evidenţiază specificul municipiului şi cuprinde o serie de date şi informaţii obiective şi sintetice, constituindu-se într-un document de promovare a imaginii municipiului Timişoara în ţară şi străinătate.

          Pe măsura evoluţiei economico-sociale şi a mutaţiilor care se vor produce în timp, statutul urmează să fie modificat şi adaptat, astfel încât să reflecte la zi elementele principale şi caracteristice ale municipiului Timişoara.

          Pentru aceste motive, propunem spre analiză şi aprobare Consiliului Local al Municipiului Timişoara proiectul Statutului Municipiului Timişoara alăturat.

